****

**INFORMASJONSSKRIV 2019-2020 Februar 2020 Nr: 9**

**Felles satsninger:**

|  |
| --- |
| Realisering av kvalitetsplan– **Med skrubbsår på knærne og stjerner i øynene 2019-2022.**  KS – sitt bidrag til realisering av kvalitetsplanen i styrernettverket.   * Bidra til å skape entusiasme for endring * Barnehagen som lærende org – hvordan jobbe helhetlig og strategisk for å omsette kvalitetsplanen til ønsket praksis. * Hjelp til å se helhet og sammenheng i kvalitetsplanen * Utøvelse av mestringsorientert ledelse * Lederferdigheter i å tilrettelegge for lærende møter   For mer informasjon se referat fra styrernettverk 05.02.20 |

**Intern informasjon:**

Dialogsamling med private barnehageeiere 30.01.20

Takk for godt oppmøte og nyttige og konstruktive innspill. Vi legger ved presentasjonen og oversikten over de innspillene som gruppene selv hadde mest tro på. Kommunen vil ta med innspillene i sitt videre arbeid med å sikre rett kapasitet på rett sted fremover. Siden de fleste innspillene gikk på å øke og overføre kapasitet vil innspillene være mest relevante når kommunen skal konkretisere aktuelle fremtidige tiltak for økning og overføring.



Styrernettverksmøte 05.02.20



Informasjon om barnehagenes årsmelding – rapportering i Mortejern barnehage  
Det fremkommer av rapporteringen at barnehagen ikke oppfyller bemanningsnormen.

Grunnen til dette er at barna som går i styrket avdeling rapporteres på vanlig måte sammen med de øvrige barna (punkt 4 i årsmeldingen) mens alle 5 årsverk i avdelingen rapporteres som «Personale som utfører arbeid knyttet til barn/barnegrupper som krever ekstra ressursinnsats». Den rapporterte grunnbemanningen til barnehagen blir derfor for liten med tanke på å oppfylle kravet for alle barna som er rapportert. Grunnbemanningen som er rapportert er tilstrekkelig med tanke på barna i den ordinære virksomheten i Mortetjern barnehage.

Rapporteringen i Mortetjern barnehage innebærer ingen endring med tanke på tilskudd til private barnehager. Beregning av tilskuddssatser vil være som tidligere ved at både ansatte og barn i styrket avdeling holdes utenfor beregningsgrunnlaget (tjeneste 211, spesialpedagogisk tiltak).

Annas språkhjørne

**Språkmiljø i barnehagen**

Liten oversikt over arbeidet som er gjort i Skyset barnehage

|  |  |  |
| --- | --- | --- |
| GJORT | LÆRT | LURT |
| Språkmiljø i barnehagen  ASK - innført dagtavle  Språkgrupper   * Alle barna er med (3-6 år)   Lekegrupper   * Følger rammen til språkgruppe   Skoggrupper  Foreldresamarbeid   * Foreldretreffer | **Vi må gå små skritt sammen.**  **Tydelige rammer**  **Kontinuitet**  **Forutsigbarhet**  **Metaspråklig kommunikasjon**  **Tydelige rammer**  **Åpenhet for barnas motivasjon**  **Repetisjon over tid**  **Tydelige rammer**  **Fellesskap**  **Vennskap**  **Lage planer sammen og følge dem opp.**  **Vi etterspør familiens kompetanse.** | **Alle ansatte er deltakende.**  **Vi setter oss delmål sammen.**  **Å ha felles tema med gruppa**  **At barna kan ta i bruk det de har lært i gruppa.**  **Fast tidspunkt**  **Ha materialet tilgjengelig så barna kan leke når de ønsker.**  **Prosjekt over tid**  **Felles opplevelser brukes bevisst i språkarbeidet.**  **I samarbeid med hjemmet synliggjør personalet barnets morsmål i barnehagen** |

Rekruttering av barnehagelærere

Carina Gundersen (nå ABLU –student i Varingskollen barnehage) er ferdig barnehagelærer til våren. Carina har jobbet i Varingskollen i 8 år, først som assistent, så lærling, så fagbrev i barne -og ungdom og deretter 4 år som ABLU student. Jorunn gir henne sine beste anbefalinger.

**Eksternt informasjon:**

[Tilskudd til svømmeopplæring for barn i barnehager for 20220](http://prosjektweb/administrasjonbarnehage/Informasjonsskriv%20barnehagene/Forms/AllItems.aspx?RootFolder=%2Fadministrasjonbarnehage%2FInformasjonsskriv%20barnehagene%2F2019%2D2020&FolderCTID=0x01200089FFE0D40D6A864CBF6F75781F4126D8&View=%7b0126C2E5-69F4-43C9-A59B-6E046D033C79%7d)

Kunnskapsdepartementet tildeler midler for at barn i alderen 4-6 i barnehage skal få mulighet til vanntilvenning og svømmeopplæring.Det kan søkes om 1900 kroner per barn. I søknaden skal det fremgå hvor svømmeopplæringen skal foregå.

Søknaden skal også inneholde en kort beskrivelse av selve opplegget. Barnehager, frivillige lag, foreninger og organisasjoner kan sende søknader direkte til Fylkesmannen som behandler søknadene fortløpende.Siste frist er **30. november 2020.** For mer informasjon gå inn via koblingen.

[Videreutdanning for barnehagelærere og styrere](https://www.fylkesmannen.no/nb/innlandet/barnehage-og-opplaring/barnehage/videreutdanning-for-barnehagelarere-og-styrere/?utm_source=nyhetsbrev&utm_medium=epost)

Utdanningsdirektoratet tilbyr videreutdanninger for barnehagelærere og nasjonal lederutdanning for styrere. Barnehager med deltakere på denne videreutdanningsordningen får tilretteleggingsmidler. Midlene skal brukes til å dekke kostnader i forbindelse med at barnehagelærere studerer. Dette kan være vikarutgifter, reise, opphold, semesteravgift og læremidler. Fra 1. februar var søknadsskjemaene tilgjengelige på Udir.no.

Søknader må være registrert innen utgangen av 1. mars. For mer informasjon gå inn via koblingen.

Ny NOU som handler om tjenester til personer med autisme og Tourettes syndrom:

<https://www.regjeringen.no/no/dokumenter/nou-2020-1/id2689221/?ch=1>

**Hilsen Merethe, Thomas og Anette**

**Vedlagte dokumenter:**  
De viktigste innspillene fra dialogsamlingen  
Presentasjon fra dialogsamling med barnehageeiere 30.01.20  
Referat fra styrernettverksmøte 05.02.20  
Presentasjon Nygård barnehage